له‌ به‌ياننامه‌ى سه‌ركردايه‌تى هيزه‌يل پێشمه‌رگه‌ى زێره‌ڤانى ئه‌را(شه‌فه‌ق نيوز)ئه‌وه‌ ده‌ركه‌فت ك په‌لاماره‌يل هيز ئاسمانى هاوپه‌يمان ناوده‌وڵه‌تى سه‌ياره‌يگ سه‌ر وه‌ ريكخرياگ ترۆريستى داعش له‌ ئاوايى شێخ ئه‌مير له‌ محوه‌ر خازر له‌باكوور خوه‌رهه‌ڵات موسڵ گرته‌سه‌ ئامانج و گشت ترۆريسته‌يل ناو سه‌ياره‌گه‌ كوشتگه‌و سه‌ياره‌گه‌يش ويران كردگه‌.
به‌ياننامه‌گه‌ وه‌ گووره‌ى زانيارى سه‌ركرده‌يل مه‌يدانى له‌ پێشمه‌رگه‌ى زيره‌ڤانى له‌و محوه‌ره‌ يه‌يش ده‌رخست ك ئه‌و سه‌ياره‌ى بوردمانكرياگه‌ چه‌ك قورس دوشكه‌ وه‌پى بويه‌ ئه‌را ريكخرياگه‌گه‌.
